armvectores/hy_wikipedia_2023 huggingface dataset:
Ավգուստ Ալսինա

Ավգուստ Էնթոնի Ալսինա, կրտսեր (անգլ.՝ August Anthony Alsina, Jr., սեպտեմբերի 3, 1992(1992-09-03), Օռլեան շրջան, Լուիզիանա, ԱՄՆ), ամերիկացի երգիչ-երգահան։ Հայտնի է իր «I Luv This Shit» երգի շնորհիվ։ Իր դեբյուտային ստուդիական ալբոմը, որը կրում է «Testimony» անվանումը, թողարկվել է 2014 թվականի ապրիլին։


== Վաղ կյանք ==
Ավգուստ Ալսինան ծնվել է 1992 թվականի սեպտեմբերի 3-ին Լուիզիանա նահանգի Նոր Օռլեան քաղաքում։ Իր կրթությունը ստացել է այնտեղի միջնակարգ դպրոցներից մեկում։ Չնայած նրա ընտանիքի անդամներից ոչ ոք երաժշտության հետ հակում չի ունեցել, սակայն վաղ տարիքում նա սկսել է հետաքրքրվել ամերիկացի երգչուհի-երգահան Հիլ Լորինի երաժշտությամբ։ 2007 թվականին նա ՅուԹուբ վիդեոհոսթինգում տեղադրում է հայտնի երգերի իր առաջին քավեր տարբերակները։


== Կարիերա ==
2011-2012 թվականներին մի քանի միքսթեյպ թողարկելուց հետո, 2013 թվականի հունվարին նա թողարկում է իր դեբյուտային «I Luv This Shit» սինգլը համագործակցությամբ ռեփեր Տրինիդադ Ջեյմսի հետ։ Այդ երգը բավականին մեծ ճանաչում է տալիս նրան և Billboard-ի մի քանի հիթ շքերթներում զբաղեցնում է հորիզոնականներ։ 2013-ի ընթացքում նա նաև մի քանի այլ սինգլներ է թողարկում, որոնք ունենում է որոշակի հաջողություններ։ 2013 թվականի օգոստոսի 20-ին նա թողարկում է իր «Downtown: Life Under the Gun» անվանումը կրող դեբյուտային մինի ալբոմը, որը Billboard 200 ալբոմների հիթ շքերթում զբաղեցնում է 68-րդ հորիզոնականը։
2014 թվականի ապրիլի 15-ին թողարկվում է նրա «Testimony» դեբյուտային ստուդիական ալբոմը։ Ալբոմը հիմնականում ստանում է դրական արձագանքներ երաժշտական քննադատների կողմից, իսկ Billboard 200 ալբոմների հիթ շքերթում զբաղեցնում է 2-րդ հորիզոնականը։ Այն իր թողարկման առաջին շաբաթում ունեցել է 67,000 օրինակի վաճառք Միացյալ Նահանգներում։ 2015 թվականի դեկտեմբերի 11-ին թողարկվեց երգչի «This Thing Called Life» անվանումը կրող երկրորդ ստուդիական ալբոմը։


== Սկավառակագրություն ==


=== Ստուդիական ալբոմներ ===
«Testimony» (2014)
«This Thing Called Life» (2015)


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Պաշտոնական կայք
Մեծ Բրիտանիայի տնային առաջնություն 1921/1922

1921/1922 մրցաշրջանի Մեծ Բրիտանիայի տնային առաջնությունը երեսունչորսերորդն էր։ Միանձնյա հաղթող դարձավ  Շոտլանդիայի հավաքականը, որի համար այս հաղթանակը մաս կազմեց 1920-ականներին տարած հաղթանակների շարքի։ Անգլիայի և Ուելսի հավաքականները բաժանեցին երկրորդ-երրորդ տեղերը։
Մրցաշարը մեկնարկեց 1921 թ. հոկտեմբերին  Իռլանդիա- Անգլիա խաղով, որում կողմերը փոխանակեցին մեկական գնդակ։ Ուելսցիները հաղթանակներ տարան գործող չեմպիոն շոտլանդացիների նկատմամբ և դարձան առաջատար։ Սակայն դա երկար չտևեց, քանի որ հաջորդ խաղերում շոտլանդացիներն առավելության հասան իռլանդացիների, իսկ անգլիացիները՝ ուելսցիների նկատմամբ։ Վերջին խպաղցերից առաջ բոլոր թիմերը պահպանում էին հաղթանակի հնարավորությունները, սակայն  Ուելս- Իռլանդիա խաղում արձանագրված ոչ-ոքին նշանակում էր, որ մրցաշարի ելքը ավանդաբար կվճռվի  Անգլիա- Շոտլանդիա մրցավեճում։ Շոտլանդացիներին բավարարում էր միայն հաղթանակը, որը և նրանք հյուրընկալվելիս տարան նվազագույն հաշվով՝ երկրորդ անգամ անընդմեջ նվաճելով չեմպիոնի կոչումը։


== Մրցաշարային աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 

Հաղթանակի համար շնորհվում էր 2 միավոր, ոչ-ոքիի համար՝ 1։


== Արդյունքներ ==


== Հաղթող ==


== Ռմբարկուներ ==
Save Me

Save Me, Queen անգլիական ռոք-խմբի «The Game» ալբոմի երգ։ Գրել է Բրայան Մեեմը։ Երգը թողարկվել է սինգլի տեսքով, «Let Me Entertain You» երգի կենդանի ձայնագրության «Բ» մասում։ 


== Երգ ==
Դա խմբի առաջին երգն էր, որի ժամանակ օգտագործվել է սինթեզատոր։

Այդ ռոք-բալլադում կիթառահար Մեյը ոչ միայն Էլեկտրակիթառ էր նվագում, այլ նաև ռոյալ։ «The Game» և «Flash Gordon» երաժշտական ճանապարհորդության ընթացքում Մեյը նվագում էր իր ստեղնաշարային մասը մինչև երկրորդ կրկներգ, և հետո արդեն նվագում էր Ֆրեդի Մերկուրին։ Հետո կիթառահարը նվագում էր կիթառի մասը։
Մեյը այս երգը գրել է իր ընկերոջ մասին, որի հետ դադարել է ընկերություն անել։
Երգը սինգլի տեսքով թողարկվելուց կես տարի առաջ, միանգամից սիրվեց երկրպագուների կողմից և հետո պահպանվեց «Greatest Hits» հավաքածուի մեջ։


== Տեսահոլովակ ==
Երգի տեսահոլովակը 1979 թվականի դեկտեմբերի 22-ին նկարահանել է Կեյտ Մակմիլանը, Alexandra Palace-ում։ Դա խմբի առաջին տեսահոլովակն էր, որի ժամանակ օգտագործվել է անիմացիա։
Տեսահոլովակը կազմված էր 2 մասից, որոնք անընդհատ փոփոխվում էին՝ խմբի կատարումը և անիմացված մասը։ առաջին ֆորմատում խումբը հայտնվում է տեսահոլովակի սկզբում, բոլոր կրկներգերի ժամանակ (բացի վերջինից) և կիթառային սոլոյի․ մնացածը անիմացիաներ են։ Խումբը երգը կատարում էր բեմում, որի մեջտեղում կային 3 աստիճաններ, որոնցում տեղակայված էին հարվածային գործիքները։ Տեսահոլովակում Մեյը ռոյալ չէր նվագում, միայն կիթառ էր նվագում։
Անիմացված մասը սկսվում է առաջին 2 քառատողերում և վերջին կրկներգում։ Այդ մասի գլխավոր հերոսներն էին կինը և սպիտակ աղավնին։ Կինը ցանկանում էր բռնել աղավնիին, բայց այդ ամենն իր մոտ չէր ստացվում։ Վերջում նա նրան բաց է թողնում և հեռանում։


== Ծանոթագրություններ ==
Նիկոլայ Ղազարյան

Նիկոլայ Անդրանիկի Ղազարյան (հունվարի 11, 1947(1947-01-11), Բաքու, Ադրբեջանական ԽՍՀ, ԽՍՀՄ), հայ ֆուտբոլիստ,(մարզիչ՝ Ա.Դուրգարյան), ձախ եզրային հարձակվող, ԽՍՀՄ սպորտի վարպետ։ 1965 թվականին հրավիրվել է Երևանի «Արարատ» (մարզիչ՝ Ա. Ֆալյան), որի կազմում հանդես է եկել ԽՍՀՄ առաջնության բարձրագույն խմբում մինչև 1976 թվականը։
1973 թվականի ԽՍՀՄ չեմպիոն և գավաթակիր, 1971, 1976 թվականների առաջնությունների արծաթե մեդալակիր։ Հանդես է եկել նաև ԽՍՀՄ պատանեկան, երիտասարդական և օլիմպիական հավաքականներում։ Անցկացրել է 295 խաղ, խփել՝ 67 գոլ։ Մրցելույթները ավարտելուց հետո անցել է մարզչական աշխատանքի, սովորել և ավարտել է Մոսկվայի մարզիչների բարձրագույն դպրոցը, եղել է «Արարատի» գլխավոր մարզիչը։
Աշխատել է ՀՍՍՀ Սպորտկոմիտեի  սպորտային խաղերի վարչության ֆուտբոլի բաժնում, որպես ավագ մարզիչ, բաժնի պետ, 1992 թվականի հունվարի 18-ից Հայաստանի հանրապետության նորաստեղծ Ֆուտբոլի ֆեդերացիայի հիմնադիր անդամ, ֆեդերացիայի առաջին նախագահ մինչև 1994 թվականը։
2013 թվականի հոկտեմբերի 10-ին Հայկական ֆուտբոլի զարգացման գործում ներդրած նշանակալի ավանդի և ձեռք բերած փայլուն նվաճումների համար պարգևատրվել է «Հայրենիքին մատուցած ծառայությունների համար» 1-ին աստիճանի մեդալով։


== Ծանոթագրություններ ==
Անդրեաս Գլինիադակիս

Անդրեաս Գլինիադակիս (հուն․՝ Ανδρέας Γλυνιαδάκης, օգոստոսի 26, 1981(1981-08-26), Խանյա, Կրետեի շրջան, Հունաստան), հույն պրոֆեսիոնալ բասկետբոլիստ, որը «Կրետան Քինգս» ակումբում խաղացել է Հունաստանի առաջնությունում։


== Մասնագիտական կարիերա ==
Գլինիադակիսն սկսել է իր մասնագիտական կարիերան Հունաստանի բասկետբոլի առաջնությունում, որտեղ հանդես է եկել «Պանատինակոս», «Պանելլինիոս», «Պերիստերի» և «ԱԵԿ» ակումբներում։ 2003 թվականին նա առաջադրել է իր թեկնածությունը NBA 2003 թվականի դրաֆթի  համար, որտեղ 58 համարի տակ ընդունվել է «Դետրոյթ Փիստոնս», բայց երբեք այդ թիմի համար չի խաղացել։ 2005 թվականին նա եկել է Միացյալ Նահանգներ, որտեղ խաղացել է «NBA Ջի լիգա», «Ռոանոկ Դազզլ» և «Կանտոն Չարջ» ակումբներում։ Տանդեբիրդի հետ 2006 թվականին նա հաղթել է Ջի լիգայի առաջնությունում։ 2006 թվականի նոյեմբերի 5-ին պայմանագիր է կնքել «Սիեթլ Սուպերսոնիքս» ակումբի հետ, որտեղ խաղացել է 13 խաղ՝ վաստակելով միջինը 1,3 միավոր յուրաքանչյուր խաղում։ 2007 թվականի հունվարի 4-ին նրան վտարել են թիմից։ 2007 թվականի մայիսին Գլինիադակիսը վերադարձել է Եվրոպա, այս անգամ Իտալիա, որտեղ նա սկսել է խաղալ «Վիրտուս» ակումբի կազմում։ 2007 թվականի սեպտեմբերին նա վերադարձել է «ԱԵԿ», սակայն հոկտեմբերի 1-ին թիմը հրաժարվել է նրանից, որից հետո նա պայմանագիր է կնքել հունական «Մարուսսի» ակումբի հետ։ 2009 թվականին միացել է «Օլիմպիակոս» ակումբին, որի կազմում 2012 թվականին արժանացել է Եվրոլիգայի և Հունաստանի չեմպիոնի տիտղոսների։


== Ծանոթագրւթյուններ ==


== Արտաքին հղումներ ==
NBA.com Sonics Profile
NBA.com Pistons Profile
NBA Historical Player File
NBA-D League Bio
NBA Stats Archived 2009-09-24 at the Wayback Machine.
Euroleague.net Profile
Eurobasket.com Profile
Greek Basket League Profile
EuroBasket Profile
FIBA.com Profile
Տանտրիզմ

Տանտրիզմ.(սանսկրերեն տանտրա-հիմք, հանգույց, գիտելիք, հմայություն և այլն), հին հնդկերենով կրոնափիլիսոփայական ուսմունք և հոգևոր կատարելության հասնելու գործնական միջոցների էզոտերիկական (< հունարեն ёошхерьиод — ներքին, գաղտնի, թաքուն) համակարգ։ Հենվում է մակրո և միկրո կոսմոսների զուգահեռականության, տիեզերքում բևեռական ուժերի և միստիկական ստեղծարար էներգիայի (շակտի կամ երբեմն կունդալինի-շակտի) գոյության գաղափարների վրա։ Ենթադրվում է, որ միասնական բարձրագույն իրողությունը ունի երկու ասպեկտ-սկզբնապատճառ՝ արական և իգական (ներկայացվում են որպես Շիվա և Շակտի, համապատասխանաբար օժտված գիտակցությամբ ու պասսիվությամբ և էներգիայով ու ակտիվությամբ)։ Ըստ տանտրիզմի, հոգեկան և ֆիզիոլոգիական կատարյալ ինքնաղեկավարմամբ (հատկապես Յոգայի միջոցով), ծիսակատարումներով, օրինակ, երկրպագությամբ (պուջա), սրբազան բառերի և հնչյունների (մանտրա) արտասանությամբ և այլն կարելի է մարմնի մեջ «արթնացնել» կունդալինի-շակտին և, երբ իրար կմիանան արական և իգական սկզբնապատճառները, մարդը ձեռք կբերի գերգիտակցական վիճակ և կիրագործի նախասկզբնական միասնությունը։ Տանտրիզմը առաջ է եկել կանացի աստվածությունների (օրինակ, «Մեծ մոր» երկրպագության) պաշտամունքներից, իսկ ժամանակի ընթացքում Փոխազդելով այլ կրոնական և փիլիսոփայական ուսմունքների հետ, բաժանվել է բուդդայական (վաջրայանա) և հինդուիստական (որում տարբերակվում են Վիշնուական Տանտրիզմներ, Շիվայական Տանտրիզմներ և Շակտիական Տանտրիզմներ) ուղղությունների։ Շակտիական Տանտրիզմն առանձնանում է խիստ էգոտերիկական բնույթով, ինչը առավել ցայտուն է արտահայտված «ձախ ձեռքի ճանապարհի» հետևորդների՝ վամաչարիների մոտ, որոնք իրենց ծիսակատարումների մեջ մեծ տեղ են հատկացնում նաև զգայական բավականություններին։ Տանտրիզմի փիլիսոփայական հայացքները, հոգեկան կենտրոնացման միջոցները, ծեսերը, աղոթքները և այլն այլաբանորեն շարադրված են մեծ հեղինակություն վայելող սրբազան տեքստերում՝ տանտրաներում (այստեղից էլ՝ Տանտրիզմ անվանումը)։ Հինդուիստական տանտրաները բաժանվում են Վիշնու-սամհիտաների, Շիվա-ագամաների և Շակտի-տանտրաների։ Վերջինիցս կարելի է նշել Կուլարնավա է Կուլաչուդամանի և Շարադատիլակա տանտրաները, իսկ բուդդայական տանտրաներից՝ Տատհագուտագուհյակա և Կալաչակրա տանտրաները։ Տանտրիզմին բնորոշ է նաև կաստայական բաժանումների նվազագույն արտահայտվածությունը։ Տանտրիզմը մեծ ազդեցություն է գործել հնդկական փիլիսոփայության զարգացման վրա։ Տարածված է Հնդկաստանում, Նեպալում, Բութանում և հատկապես Տիբեթում։
Բաշ (Վրաստան)

Բաշ (վրաց.՝ ბაში), գյուղ Վրաստանում։ Գտնվում է Սամեգրելո-Զեմո Սվանեթի մարզի Զուգդիդի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 533 մարդ։ Բնակչության ճնշող մեծամասնությունը վրացիներն են (մեգրելներ)։


== Ծանոթագրություններ ==
Ավադայ

Ավադայ (ռուս.՝ Авадай, բաշկիրերեն՝ Әүәҙәй), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիժնի Բատլուխ

Նիժնի Բատլուխ (ռուս.՝ Нижний Батлух), գյուղ Ռուսաստանի Դաղստան հանրապետության Շամիլսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալպիական մանուշակ (այլ կիրառումներ)

Այլպիական մանուշակը կարող է վերաբերվել՝

Ալպիական մանուշակ, Ակսել Բակունցի պատմվածքներից, որը նա գրել է 1925-27 թթ.։
Ալպիական մանուշակ, արջտակ, գնարբուկազգիների ընտանիքին պատկանող բույս։
Սուրբ Ստեփանոս եկեղեցի (Փոքր Արագյալ)

Անվան այլ կիրառումների համար տե՛ս՝ Սուրբ Ստեփանոս եկեղեցի (այլ կիրառումներ)Սուրբ Ստեփանոս եկեղեցի,Հայ Առաքելական եկեղեցի, գտնվում է Վրաստանի Նինոծմինդայի շրջանի Փոքր Արագյալ գյուղում, կառուցվել է 19-րդ դարում։
Ըստ եկեղեցու արևմտյան պատի արձանագրության, եկեղեցին կառուցվել է 1862 թվականին։
Վրաստանի հայոց թեմի և Իմերեթի թեմի 1866 թվականի եկեղեցիների տեղեկագրերի տվյալների այն եղել է փայտաշեն կառույց, որը ունեցել է 20 ծխական։ Իսկ արդեն 1885 թվականին եկեղեցին քարաշեն էր և ուներ 26 ծխական։
Եկեղեցու հարակից  տարածքում կա  գերեզմանոց։ Եկեղեցին քարաշեն բազիլիկ կառույց է  չափսերն են (13.27 x 9.12) մետր։ Եկեղեցու արևմտյան կողմի գագաթին կա զանգակատուն։
Հոգևոր կազմը եղել է Գրիգոր քհն. Տեր-Գևորգյանը, Ստեփանոս քհն. Տեր-Ղազարյանը և Ղազարոս քհն. Տեր-Խաչատրյանցը, որոնք քահանայագործել են 1860-80-ական թվականներին։
Հետխորհրդային տարիներին, մասնավորապես 2009 թվականին եկեղեցին վերանորոգվում է, Եզեկ Եզեկյանի բարերարությամբ, որից հետո եկեղեցին վերաօծվում է։


== Ծանոթագրություններ ==
Video Phone

Video Phone, ամերիկացի երգչուհի Բեյոնսեի I Am... Sasha Fierce երրորդ ստուդիական ալբոմի երգը։ Սինգլը ութերորդ և վերջինն էր այդ ալբոմից։ Շնորհիվ երգչուհի Լեդի Գագայի սինգլը ունեցավ ռեմիքս տարբերակ և դուետով կատարվեց Բեյոնսեի և Լեդի Գագայի կատարմամաբ։


== Ստեղծագործությունների ցանկ ==
US/UK CD single«Video Phone» (Album Version)՝ 3։35
«Video Phone» (Instrumental)՝ 3։27International download bundle«Video Phone»՝ 3։35
«Video Phone» (Extended remix featuring Lady Gaga)՝ 5։04
«Poison»՝ 4։04UK digital download Remix Bundle«Video Phone» (Extended remix featuring Lady Gaga)՝ 5։04
«Video Phone» (Gareth Wyn remix)՝ 7։53
«Video Phone» (Oli Collins & Fred Portelli remix)՝ 7։02
«Video Phone» (Doman & Gooding Playhouse Vocal Remix)՝ 6։33
«Video Phone» (My Digital Enemy remix)՝ 7։00
«Video Phone» (Gareth Wyn remix radio edit)՝ 3։57


== Հիթ-շքերթներ ==


== Ծանոթագրություններ ==
Զեպպ Բլատեր

Յոզեֆ (Զեպպ) Բլատեր (անգլ.՝ Joseph Scheisse Blatter, մարտի 10, 1936(1936-03-10)[…], Վիսպ, Վալե, Շվեյցարիա), ՖԻՖԱ-ի ութերորդ նախագահը։ Առաջին անգամ ընտրվել է 1998 թվականին։
Ծնվել է Վիսպ գյուղում, Շվեյցարիա, 1936 թ.։ Սովորել է Սիոնում, և ստացել իր աստիճանը, էկոնոմիկայի գծով Լոզանի համալսարանում՝ 1959 թ.։ Նա զբաղեցրել է տարբեր պաշտոններ և մասնակցել 1972 և 1976 թթ. Օլիմպիական Խաղերի կազմակերպմանը։ 1975 թ.-ից սկսած աշխատել է ՖԻՖԱ-ում, սկզբում որպես տեխնիկական գծով նախագահ (1975-1981 թթ.), ապա՝ գլխավոր քարտուղար (1981-1998 թթ.) մինչև իր ընտրությունը ՖԻՖԱ-ի նախագահի պաշտոնում՝ 1998 թ.։ 2002 և 2007 թթ. նա վերընտրվեց այդ պաշտոնում, չնայած վերջին ընտրությունների ժամանակ նա ընտրվեց առանց դեմ քվեների, սակայն ՖԻՖԱ-ի 207 անդամներից նրան կողմ քվեարկեցին ընդամենը 66-ը։ 2009 թվականի դեկտեմբերին նա դարձյալ վերընտրվեց։ 2015 թվականի մայիսի 29-ին նա հինգերորդ անգամ ընտրվեց ՖԻՖԱ-ի նախագահ։
Ֆիզիկական կուլտուրայի հայկական պետական ինստիտուտի պատվավոր պրոֆեսոր։


== Գործունեությունը ==


=== 1998 ընտրություններ ===
Զեպպ Բլատերն ընտրվել է նախագահ 1998 թվականին՝ հաղթելով ՈՒԵՖԱ-ի նախագահ Լենարտ Յուհանսոնին։


== Հայտնի արտահայտությունները ==


== Ծանոթագրություններ ==
Օրեյբիլ

Օրեյբիլ, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում:
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վիոլանտրոն

Վիոլանտրոն, երկբենզանտրոն, C34H16O2, բազմամիջուկ կոնդենսված արոմատիկ երկկետոն։ Մուգ կապույտ, բյուրեղական նյութ է, հալման ջերմաստիճանը՝ 490—495 °C (քայքայվելով)։ Ջրում չի լուծվում, լուծվում է խիտ ծծմբական թթվում և նիտրաբենզոլում։ Վիոլանտրոնի ածանցյալները լույսի, քլորի և լվացման նկատմամբ կայուն կուրային ներկանյութեր են (սև, վառ կանաչ, կապտականաչ և այլն), որոնք օգտագործվում են որպես տպագրական ներկերի, պլաստմասսաների պիգմենտներ։ Առավել կարևոր է 16, 17-երկմեթօքսիվիոլանտրոնը, որը կապտավուն երանգով մուգ կանաչ ներկանյութ է։
Սավանկյուլյա

Սավանկյուլյա (ռուս.՝ Саванкюля), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2012 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խոան Միրոյի հիմնադրամ

Խոան Միրոյի հիմնադրամ (կատ.՝ La Fundació Joan Miró en Barcelona), ժամանակակից արվեստի թանգարան Բարսելոնայում։ Բացվել է 1975 թվականի հունիսի 10-ին Բարսելոնայում` մի շենքում, որ կառուցվել է Խոան Միրոյի ընկերոջ, Լե Կորբյուզիեի աշակերտ Ժոզեպ Լյուիս Սերտայի նախագծով։


== Նկարագրություն ==
Խոան Միրոյի թանգարանի շենքը գտնվում է Մոնժուիկ բլրի լանջի բարձունքին, Ազգային պալատի հարևանությամբ, ուր տեղակայված է Կատալոնական արվեստի ազգային թանգարանը։ Զուսպ ձևավորումով ցուցասրահները կառուցված են քառակուսու տեսք ունեցող ներքին բակի շուրջը։ Թանգարանի հավաքածուն բազմազան է և արտացոլում է նկարչի արվեստի տարբեր կողմերը։ Բազմամակարդակ շինություններում ներկայացված են 300 կտավ, 150 քանդակ, 9 տեքստիլ աշխատանք և ավելի քան 8.000 նկար` այդ թվում և' վաղ շրջանի գործերը, և' մեծ ճանաչում ունեցող, Միրոյի անհատական ոճի վառ դրսևորմամբ աշխատանքներ։ Միրոյի հիմնադրամում ներկայացված առավել հայտնի կտավներից են «Կինը գիշերով թռչունների երամի մեջ», «Թռչնի քնքշություն» կտավները։ Քանդակների մի մասը, այդ թվում` «Թռչնի գուրգուրանք» քանդակը, ներկայացված է երկրորդ հարկի բաց շքապատշգամբում։
Առաջին հարկում կազմակերպվում են ժամանակակից նկարիչների աշխատանքների ցուցահանդեսներ, իսկ երկրորդ հարկի շքապատշգամբից բացվում է Բարսելոնայի անկրկնելի համայնապատկերը։
2002 թվականին Թանգարանի շենքն ստացել է Ամերիկյան ճարտարապետության ինստիտուտի Քառորդդարյա մրցանակը։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Անդրեյ Զուբով

Անդրեյ Բորիսովիչ Զուբով (ռուս.՝ Андре́й Бори́сович Зу́бов, հունվարի 16, 1952(1952-01-16), Մոսկվա, ԽՍՀՄ), ռուս պատմաբան, քաղաքագետ, պատմության դոկտոր և Միջազգային հարաբերությունների Մոսկվայի պետական ինստիտուտի նախկին պրոֆեսոր (MGIMO): Նա ժամանակավոր հեռացվել է աշխատանքից  այն պատճառով, որ ռուսական թերթերից մեկում Ղրիմի բռնակցումը Ռուսաստանի Դաշնությանը համեմատել է Անշլյուսը։ Մեկ ամիս անց, մինչ ՄՊԻ-ի հետ պայմանագրի պաշտոնական ավարտը, նա վերականգնվել է իր պաշտոնում։


== Կենսագրություն ==
Զուբովը 1973 թվականին ավարտել է Միջազգային հարաբերությունների Մոսկվայի պետական ինստիտուտը և աշխատել է Ռուսաստանի Գիտությունների Ակադեմիայի արևելագիտության ինստիտուտում։
2014 թվականի մարտի 1-ին Զուբովը հրատարակեց մի հոդված, որտեղ խիստ քննադատում էր 2014 թվականի ռուսական ռազմական միջամտությունը Ղրիմում, վերնագրելով՝ «Դա արդեն եղել է»։ Այս հոդվածով նա համեմատություներ էր տանում Պուտինի գործողությունների և Հիտլերի՝ 1938 թվականին Ավստրիաի և Չեխոսլովակիաի միավորման միջև։ Չնայած գործընկերները դեմ էին, որ նա անդրադառնա Ղրիմյան իրավիճակին, այնուամենայնիվ նրան աջակցում էին։ Սակայն այդ հոդվածից հետո Զուբովը հեռացվեց Մոսկվաի պետական ինստիտուտից՝ այն պատճառով, որ խախտել է կորպորատիվ վարքագծի սկզբունքները։ Նրա պայմանագիրը պետք է վերջանար ամռանը, որը զգուշացման օրինակ էր նրանց համար, ովքեր ցանկանում էին արտահայտվել։  Նա ասել է, որ համակրում է ՄՊԻ-ի ղեկավարությանը, քանի որ որոշ աշխատակիցներ համաձայն էին այդ հոդվածում նրա գնահատականների հետ։ «Նրանք շատ խելացի և բանիմաց մարդիկ են, սակայն ստանում են ցուցումներ հեղինակություններից։ Նրանց վիճակը ավելի վատ է, քան՝ իմը»։
Նա Ազգային ազատական կուսակցության անդամներից մեկն է։ Նա խորհրդարանի անդամ դարձավ 2016 թվականին՝ երկրորդ տեղը զբաղեցնելով Մոսկվայի կենտրոնական ընտրատարածքում։


== Պարգևներ ==
1998 թվականին Զուբինը պարգևատրվել է «Զնամիա» ֆոնդի կողմից։ Նա 5 մենագրությունների և մոտ 150 գիտական հոդվածների հեղինակ է։


== Գրքեր ==
Парламентаризм в Таиланде: Опыт исследования современного восточного общества методом анализа избирательной статистики. М., Наука: Главная ред. восточной литературы, (Parliamentarism in Thailand, 1982).
Парламентская демократия и политическая традиция Востока. М., Наука, Главная редакция восточной литературы, (Parliamentary democracy and the political tradition of the East, 1990).
L’Euroasia del Nord : Il rischio del caos dopo l’impero sovetico / Ed.San Paolo.- Turin — Milano, 1994.
Обращение к русскому национальному правопорядку как нравственная задача и политическая цель. Москва: Группа Гросс, 1997.
История религии. Кн. 1. Доисторические и внеисторические религии. М., «Планета детей», 1997.
Editor of Istoriia Rossii, XX vek. 2 vols., Moscow, 2009


== Արտաքին հղումներ ==
Andrey Zubov Ֆեյսբուքում
Аудио записи лекций А.Б. Зубова по религоведению
Lectures by Andrey Zubov for Novaya Gazeta


== Ծանոթագրություններ ==
Սեդրակ Աբդալյան

Սեդրակ Աբդելյան (1894, Սեբաստիա - 1963), հայ պրոֆեսոր, երկրաբան, հանքաբան և ֆիզիկոս։


== Կենսագրություն ==
Նախնական և միջնակարգ կրթությունը ստացել է Էսկիշեհիրում, հետագայում մասնակցել է Փարիզի École Special des Travaux Publics-ի դասընթացներին, ապա ընդունվել է  Սորբոնի համալսարանը և ավարտել  երկրաբանության, հանքաբանության և Ֆիզիկական աշխարհագրության բաժինները` ստանալով գիտության դոկտորի աստիճանն։
Վարել է երկրաչափի և հանքային խուզարկուի պաշտոններ՝ Թուրքիայում, Հունաստանում և Ֆրանսիայում։ 1925 թվականին Փարիզից մեկնել է Հայաստան և աշխատել է որպես Երևանի պետական համալսարանի Երկրաբանության և հանքաբանության ամբիոնի պրոֆեսոր և վարիչ, կատարելով միաժամանակ երկրաբանական հանքաբանական հետազոտական աշխատանքներ Հայաստանի զանազան վայրերում։
Աշխատանքներ
Աբդալյանի լույս ընծայած կարևոր գործերն են. L'Epire Meridionale et ses gisements petroliferes (Paris 2e edition 1936), Le Zanguezour sismique (հրատարակութիւն Փարիզի համալսարանի 1935), ունի նաև անտիպ գործեր։ Հասցեն է՝ 15 Avenue du ParcBourg La Reine (Seine) France:


== Աղբյուրներ ==
Հայ Հանրագիտակ, Հ․ Մկրտիչ Վարդ. Պոտուրեան, 1938 Պուքրէշ, հատոր Ա․, էջ 14։


== Ծանոթագրություններ ==
Ալեքսանդր Վիշնևսկի

Ալեքսանդր Ալեքսանդրովիչ Վիշնևսկի (մայիսի 11 (24), 1906, Կազան, Կազանի գուբերնիա, Ռուսական կայսրություն - նոյեմբերի 19, 1975(1975-11-19), Մոսկվա, ԽՍՀՄ), խորհրդային վիրաբույժ, ԽՍՀՄ ԲԳԱ ակադեմիկոս (1957), ՌԽՖՍՀ գիտության վաստակավոր գործիչ (1956), բժշկական ծառայության գեներալ-գնդապետ։ 
1929 թվականին ավարտել է Կազանի համալսարանի բժշկական ֆակուլտետը։ 1948 թվականից եղել է ԽՍՀՄ ԲԳԱ Վիշնևսկու անվան վիրաբուժության ինստիտուտի տնօրեն, միաժամանակ (1956 թվականից)՝ ԽՍՀՄ պաշտպանության մինիստրության գլխավոր վիրաբույժը։ Աշխատանքները հիմնականում վերաբերել են սրտի, թոքերի վիրահատությունների ժամանակ կիրառվող տեղային ցավազրկման մեթոդների մշակման, վիրահատությունների ժամանակ պոլիմերների օգտագործման հարցերին։ 1953 թվականին Վիշնևսկին աշխարհում առաջինը տեղային ցավազրկմամբ վիրահատել է միտրալ ստենոզով հիվանդ սիրտը։ 1957 թվականին Խորհրդային Միությունում առաջինն է հաջողությամբ վիրահատել «բաց սիրտը» արյան արհեստական շրջանառության ապարատի միջոցով։ 
Տեղային ցավազրկման աշխատանքների համար 1955 թվականին արժանացել է Ռ․ Լերիշի անվան միջազգային մրցանակի։ Եղել է Վիրաբույժների միջազգային ասոցիացիայի անդամ, Յա․ Պուրկինեի անվան չեխոսլովակյան բժշկական գիտությունների ընկերության և այլ ընկերությունների պատվավոր անդամ։ 


== Ծանոթագրություններ ==
Լուկաշի (այլ կիրառումներ)

Լուկաշի, կարող է վերաբերել՝

Լուկաշի - գյուղ Ռուսաստանի, Լենինգրադի մարզի Գատչինսկի շրջանի կազմում
Լուկաշի - գյուղ Ուկրաինայի Պոլտավայի մարզի Վելիկա Բոգաչկայի շրջանում
Звенит январская вьюга

«Звенит январская вьюга» (հեղինակային անվանում՝ «С любовью встретиться»), խորհրդային դիսկո ժանրի երգ, որը գրել է կոմպոզիտոր Ալեքսանդր Զացեպինը բանաստեղծ Լեոնիդ Դերբենյովի բանաստեղծությանի հիման վրա 1972 թվականին։ Առաջին անգամ երգը հնչել է 1973 թվականի «Իվան Վասիլևիչը փոխում է մասնագիտությունը» ֆիլմում Նինա Բրոդսկայայի կատարմամբ, ով երգում էր դերասանուհի Նատալյա Սելեզնյովայի փոխարեն, որը մարմնավորում էր գլխավոր հերոս Շուրիկի կնոջը։
Սկզբում Զացեպինը երգը ձայնագրելու համար հրավիրել է Սոֆյա Ռոտարուին, սակայն նրա կատարումը չափազանց լուրջ է թվացել, և երգչուհու ձայնը չէր համապատասխանում Սելեզնյովայի բարձր տեմբրին։ Ավելի ուշ՝ 2005 թվականին, Ռոտարուն ձայնագրել է երգի նոր տարբերակ «Первый скорый»  մյուզիքլի համար։
Ըստ Բրոդսկայայի, չնայած այն հանգամանքին, որ ինքն այդ ժամանակ գտնվել է այսպես կոչված «Լապինի սև ցուցակում», ֆիլմի հանրաճանաչության պատճառով նրա երգերը, միևնույն է, սկսել են հնչել ռադիոկայաններում։
1973 թվականին թողարկվել է «Իվան Վասիլևիչը փոխում է մասնագիտությունը» ֆիլմի երգերի հավաքածու, որտեղ ընդգրկվել է նաև այս երգը։


== Քավեր տարբերակներ ==
Ժամանակի ընթացքում երգը բազմիցս կատարել են տարբեր արտիստներ։
2005 թվականին «Էլեկտրոնիկների արկածները» խումբը Տուտա Լարսենի հետ ձայնագրել է երգի քավերն «А ну-ка, девушки!» ալբոմի համար։
2014 թվականին իտալական Vanilla Sky ռոք խումբը ռուսերենով ձայնագրել է երգը «Zvenit Yanvsrskaya Viuga» անվանումով իր «Heroes at the Bottom» մինի ալբոմի համար։ 2018 թվականին այն ընդգրկվել է«Խոզի տարի» ֆիլմի սաունդթրեքում։
2022 թվականին թողարկվել են երգի միանգամից մի քանի մեկնաբանություններ։ «VK под шубой» նախագծի համար երգը ձայնագրել են Վալերիան և The Hatters խումբը։ ՏՆՏ-ի «Ճակատագրի ինքնահեգնանքը» (ռուս.՝ «СамоИрония судьбы») հեռուստաֆիլմի համար քավեր է ձայնագրել երգչուհի Աննա Աստին։ Ամանորյա «Կապույտ լույս-2023»-ում իր տարբերակը կատարել է Պոլինա Գագարինան։
Ըստ «Ագաթա Քրիստի» խմբի անդամ Վադիմ Սամոյլովի՝ «Звенит январская вьюга» երգը ոգեշնչել է նրան գրել «Сказочная тайга» թրեքը, որի տեսահոլովակում նկարահանվել են ֆիլմի դերասանները։


== Ծանոթագրություններ ==


== Արտաքին հղումներ ==
 Звенит январская вьюга (երգ «Իվան Վասիլևիչը փոխում է մասնագիտությունը» ֆիլմից)
 Նատալյա Սելեզնովա, «Звенит январская вьюга…» (երգում է Նինա Բրոդսկայան) (1977)
 Vanilla Sky — Zvenit Yanvarskaya Viuga Official Video / Звенит январская вьюга
Պալատու

Պալատու (էստ․՝ Palatu), գյուղ Էստոնիայի Պյարնումաա նահանգի Կոոնգա շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(4369) Սեյֆերտ

(4369) Սեյֆերտ (անգլ.՝ Seifert), աստերոիդ աստերոիդների հիմնական գոտում։ Հայտնաբերվել է 1982 թվականի հուլիսի 30-ին Լադիսլավ Բրոժեկի կողմից Կլետում։
Միջին հեռավորությունը Արեգակից կազմում է 2,609713 ա. մ., առավելագույնը մոտենում է 1,9491 ա. մ. հեռավորության վրա և հեռանում 3,2704 ա. մ.։ Արեգակի շուրջ մեկ ամբողջական պտույտ է կատարում 1539,88 երկրային օրվա ընթացքում, իր ուղեծրով շարժվելով միջինում 0,233784 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4369) Սեյֆերտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դոլոմանյան նրբանցք

Դոլոմանյան նրբանցք (ռուս.՝ Доломановский переулок), փողոց Ռուսաստանի Դոնի Ռոստով քաղաքում, որը գտնվում է Լենինյան շրջանում։


== Պատմություն ==
Նրբանցքի անվանումը կապված է քաղաքի պատմության հետ։ 1749 թվականին այստեղ ստեղծվել է Տեմեռնիկյան մաքսակետը, իսկ 12 տարի անց սկսվել է Սուրբ Դիմիտրի Ռոստովցու ամրոցի շինարարությունը։ Միայն 1763 թվականին է կազմվել ամրոցի և նրա շրջակայքի առաջին հատակագիծը, որի վրա նշվել են Զինվորական և Դոլոմանյան արվարձանները (ամրոցից դեպի արևմուտք)։ «Դոլոման» բառը, ըստ Վլադիմիր Դալի բառարանի, ունի հունգարական ծագում, բայց հայտնի է նաև թուրքերի շրջանում։ Ենթադրվում է, որ  կազակներին հասել է հենց թուրքերից. կազակները թուրքերի հետ ունեցել են ինչպես խաղաղ, այնպես էլ ռազմական հարաբերություններ։ Այդպես այդ բառը հայտնվել է Դոնում։
Նրբանցքը չի փոխել իր սկզբնական անվանումը։ Մինչև Հոկտեմբերյան հեղափոխությունը այն քաղաքի ծայրամասային փողոցներից էր, որտեղ ապրում էին հիմնականում աղքատները։ 1914 թվականին այնտեղ տեղակայված էին երեք ուսումնական հաստատություններ՝ բժշկության դոկտոր Գ. Ի. Տկաչովի անվան դպրոցը, Լոմոնոսովի անվան 4-րդ արական ուսումնարանը և Կյուրեղ-Մեթոդիոսի ուսումնարանը։


== Աշխարհագրություն ==
Նրբանցքի երկարությունը 2720 մետր է։ Այն սկսվում է Դոնի 5-րդ կորպուսի հրապարակից, հատում հետևյալ փողոցները. Տեմեռնիկյան, Սերաֆիմովիչի, Սոցիալիստական, Բոլշայա Սադովայա, Համաձայնության, Պուշկինի, Մաքսիմ Գորկու, Կրասնոարմեյսկայա, Մալյուգինայի, Վարֆոլոմեևի, Կատաևի, Չերեպախինի, Ժողովրդական աշխարհազորի, Տեկուչովի, Նեֆյոդովի, Կոզլովի, և ավարտվում Վարոլոմեևի փողոցի հետ խաչմերուկում։ Դոլոմանյան նրբանցքի հետագա շարունակությունը Պոդտյոլկովի փողոցն է։


=== Օբյեկտներ ===

Զ. Վ. Բլյումի առանձնատուն, Դոլոմանյան, 31։
Պ. Ի. Ստեպանենկոյի եկամտաբեր տուն, Դոլոմանյան, 29։
Ռոստովի ֆինանսատնտեսագիտական քոլեջ, Դոլոմանյան, 53։
«Գվարդեյսկի» բիզնես կենտրոն, Դոլոմանյան, 70Դ։ 
Թիվ 5 հրդեհային կայան, Դոլոմանյան, 132։
Դոնի Արտակարգ իրավիճակների նախարարության թանգարան, Դոլոմանյան, 132Բ։ 
Առաջին ուսուցչուհու հուշարձան, Կրասնարմեյսկայա փողոցի խաչմերուկում։
Ե. Ե. Սկորդիայի եկամտաբեր տուն, Բոլշայա Սադովայա փողոցի խաչմերուկում։


== Ծանոթագրություններ ==


== Հղումներ ==
Ростов-на-Дону, Доломановский переулок
Dolomanovsky pereulok (Rostov-on-Don)
Выявленные памятники, находящиеся на учёте в Администрации Ростовской области на 1 января 2009 г.
Ալժիր (այլ կիրառումներ)

Ալժիր կարող է վերաբերել՝

Ալժիր - պետություն հյուսիսարևմտյան Աֆրիկայում։
Ալժիր (քաղաք) - Ալժիրի մայրաքաղաքը։
Յանիս Գուրաս

Յանիս Գուրաս (հուն․՝ Γιάννης Γκούρας, 1771, Panourgias, Delfi Municipality, Ֆոկիս, Կենտրոնական Հունաստան, Decentralized Administration of Thessaly and Central Greece, Հունաստան - հոկտեմբերի 1 (13), 1826, Աթենք, Հունաստան), հույն ռազմական ականավոր գործիչ, Հունաստանի անկախության ազգային-ազատագրական պայքարի գործիչ։


== Կենսագրություն ==
Յանիս Գուրասը ծնվել է կենտրոնական Հունաստանի Ֆոկիդա երկրամասի Մարվիլենե գյուղական բնակավայրում։ Մանկուց ի վեր հմտորեն տիրապետել է զենք կրելու արվեստին։ Նրա զարկիմը՝ ռազմահրամանատար Պանուրյասը, դեռևս մանկահասակ տարիքում վերջինիս ընդգրկել է իրենց շարքերը։ Ավելի ուշ՝ Գուրասն անդամակցում է Հունաստանի ազատագրության համար պայքարող «Ֆիլիկի էթերիա» գաղտնի կազմակերպությանը և ամբողջ կյանքը նվիրում հայրենիքի անկախության ազգանվեր գործին։ Հեղափոխության բռնկումից երեք տարի առաջ Յանիսը դարձել էր Օդիսեաս Անդրուցոսի համհարզը։
Հունաստանի ազգային-ազատագրական պայքարի սկզբնամասում՝ 1821 թվականի մարտին, Գուրասը մասնակցել է Վասիլիկայի ճակատամարտին և ապա 400 հոգանոց ապստամբական ջոկատի հետ ամրացել Ամֆիսայի բերդում։ Վասիլիկայի առյուծամարտից հետո Յանիս Գուրասը դարձել է անկախ ռազմահրամանատար  և ապա նշանակվել Աթենքի Ակրոպոլիսի «պահապան»։
Հունաստանի անկախության հռչակումից հետո նորանկախ պետության մի շարք քաղաքական գործիչներ, այդ թվում՝ Ալեքսանդրոս Մավրոկորդատոսը, Գուրասին օգտագործում են իրենց խարդավանքների համար։ Յանիսը մահացել է 1826 թվականի հոկտեմբերի 1-ին՝ թուրքերի կողմից Աթենական Ակրոպոլիսի պաշարման ընթացքում։


== Ծանոթագրություններ ==


== Գրականություն ==
Αγαπητός Σ. Αγαπητός Οι Ένδοξοι Έλληνες του 1821, ή Οι Πρωταγωνισταί της Ελλάδος. — Πάτρα: Τυπογραφείον Α. Σ. Αγαπητού, 1877. — P. 394—398.
Հենրիկ Բաբախանյան

Հենրիկ Սարիբեկի Բաբախանյան (հունիսի 17, 1941(1941-06-17), Երևան, Հայկական ԽՍՀ, ԽՍՀՄ - 1999), հայ բանաստեղծ, ԽՍՀՄ գրողների միության անդամ 1984 թվականից։
Ծնվել է Երևանում։ 1962 թվականին ընդունվել է Երևանի պետական համալսարանի բանասիրական ֆակուլտետի հայոց լեզվի և գրականության բաժինը։ 1964 թվականին զորակոչվել է խորհրդային բանակ և ծառայել մինչև 1966 թվականը։ Զորացրվելուց հետո շարունակել է ուսումը և համալսարանն ավարտել 1969 թվականին։ 1970-1983 թվականներին աշխատել է ՀԽՍՀ Մինիստրների խորհրդի հեռուստատեսության և ռադիոհաղորդումների պետական կոմիտեում որպես ավագ խմբագիր։ 1983 թվականից եղել է Հայգրքի Երևանի թիվ 33 բուկինիստական խանութի տնօրեն։


== Երկերի մատենագիտություն ==
Սպիտակ բացատներ (բանաստեղծություններ), Երևան, «Հայաստան», 1976, 68 էջ։
Մարտ առանց զենքի (բանաստեղծություններ), Երևան, «Սովետական գրող», 1981, 72 էջ։
Արևի տաճարը, Երևան, «Սովետական գրող», 1984, 80 էջ։
Դիցարան (բանաստեղծություններ և պոեմ), Երևան, 1988, 152 էջ։
Գիրք մերկության (բանաստեղծություններ), Երևան, 2003, 72 էջ։
Մարդու առեղծվածը (բանաստեղծություններ), Երևան, 2011, 616 էջ։


== Ծանոթագրություններ ==
I Know (երգ, Թոմ Օդել)

«I know», բրիտանացի երաժիշտ և երգերի հեղինակ Թոմ Օդելի սինգլը։ Այն Մեծ Բրիտանիայում թողարկվել է 2013 թվականի դեկտեմբերին։ Այն Օդելի ստուդիական Long Way Down (2013) ալբոմի հինգերորդ սինգլն է։ UK Singles Chart-ում զբաղեցրել է 92-րդ հորիզոնականը։ 


== Երգացանկ ==


=== Digital Download ===
"I Know" - 3:52


== Վարկանշային աղյուսակ ==


=== Շաբաթական չարթ ===


== Ծանոթագրություններ ==
Մեարիկուր

Մեարիկուր (ֆր.՝  Méharicourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 597 մարդ, բնակչության խտությունը` 85.16 մարդ/կմ²։ Բնակավայրը զբաղեցնում է 7.01 կմ² տարածք։


== Աշխարհագրություն ==
Գտնվում է Փարիզ քաղաքից 110 կմ հյուսիս, Ամյեն քաղաքից 33 կմ արևելք։


== Բնակչություն ==


== Տնտեսություն ==
2010 թվականին ուներ 370 աշխատունակ (15-64 տարեկան)  բնակիչ, որոնցից ակտիվ էին 250-ը, իսկ ոչ ակտիվները` 120։ Ակտիվության ցուցանիշը կազմում է 67,6 %։ 250 աշխատունակ մարդկանցից աշխատել է 218 անձ (124 տղամարդ և 94 կին)։ Գործազուրկ են եղել 32 անձ (14 տղամարդ և 18 կին)։ 120 անաշխատունակներից 26-ը եղել են աշակերտներ կամ ուսանողներ, 41-ը` թոշակառուներ, իսկ 53-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էդ Օ'Բրայեն

Էդվարդ Ջոն Օ’Բրայեն (անգլ.՝ Edward John O'Brien, ապրիլի 15, 1968(1968-04-15), Օքսֆորդ, Անգլիա, Միացյալ Թագավորություն)՝ բրիտանացի երաժիշտ, Radiohead խմբի կիթառահարը։ Բացի այդ, Օ’Բրայենը Radiohead խմբի մշտական բեք-վոկալիստն է, ինչպես համերգներում, այնպես էլ ստուդիայում։ Rolling Stone ամսագիրը նրան է հատկացրել բոլոր ժամանակների 100 լավագույն կիթառիստների ցանկի 59-րդ հորիզոնականը։


== Դերը Ռադիոհեդի կազմում ==
Բացի կիթառ նվագելը Օ’Բրայենը կարևոր դեր է խաղում տարբեր էլեկտրոնային էֆֆեկտների ստացման գործում, ինչը Radiohead խմբի երգերում կարևորագույն դեր է խաղում (օրինակ, «միջամտությունները», որոնցով ավարտվում է «Karma Police» երգը)։ Օ’Բրայենը նաև հարվածայինների վրա նվագելու դասեր է ստացել, ինչը կարելի է լսել «There There» երգում (ալբոմ՝ Hail to the Thief)։ Երբ սոլո-կիթառիստ Ջոննի Գրինվուդը նվագում է որևէ այլ գործիքի վրա Օ’Բրայենը կատարում է նաև նրա ֆունկցիաները։


== Այլ ==
1999 թվականին Օ’Բրայենը մասնակցել է հեռուստատեսային BBC Eureka Street մինի-սերիալի սաունդթրեքի ձայնագրմանը։ 2003 թվականին նա նվագել է բրիտանական ալտերնատիվ Asian Dub Foundation խմբի Enemy of the Enemy ալբոմի երեք երգերում։


== Ծանոթագրություններ ==


== Արտաքին հղումներ ==
Radiohead-ի պաշտոնական կայք
(8075) Ռոերո

(8075) Ռոերո (անգլ.՝ Roero), աստերոիդ աստերոիդների հիմնական գոտում։ Հայտնաբերվել է 1985 թվականի օգոստոսի 14-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,197158 ա. մ., առավելագույնը մոտենում է 2,5206 ա. մ. հեռավորության վրա և հեռանում 3,8737 ա. մ.։ Արեգակի շուրջ մեկ ամբողջական պտույտ է կատարում 2088,07 երկրային օրվա ընթացքում, իր ուղեծրով շարժվելով միջինում 0,172408 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8075) Ռոերո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գամարնյա (գյուղ, Դունաևցիի շրջան)

Անվան այլ կիրառումների համար տե՛ս՝ ԳամարնյաԳամարնյա (ուկրաիներեն՝ Гамарня), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Գամարնյա գյուղում բնակվում էր 5 մարդ։ Բնակավայրը զբաղեցնում է 0,212 կմ² տարածք։ Բնակչության խտությունը կազմում էր 23,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էլս Օստալետս դե Պիերոլա

Օստալետս դե Պիերոլա (իսպ.՝ Els Hostalets de Pierola կամ Pierola), մունիցիպալիտետ Իսպանիայում։ Գտնվում է Կատալոնիա ինքնավար համայնքում՝ Բարսելոնա նահանգի Անոյա շրջանում։ Մունիցիպալիտետը զբաղեցնում է 33,5 կմ² մակերես։ Բնակչությունը կազմում է 2743 մարդ (2010 թվական)։
Մունիցիպալիտետը ներառում է Էլս Հոստալետս դե Պիերոլա (Els Hostalets de Pierola), ԷլսԲոկոս դե Կան Մարտի (els Boscos de Can Martí), Կան Ֆոնտիմարկ (Can Fontimarc), Կան Ֆոնսալբա (Can Fonsalba), Կան Գրանս (Can Gras), Կան Մարկետ (Can Marcet), Կան Ռովիրա դե Լեստելա (Can Rovira de l'Estela), Պիերոլա (Pierola) և Սեռա Ալտա (Serra Alta) գյուղերը։
Մունիցիպալիտետի եղբայր քաղաքներից է Իտալիայի Ռիվալբա քաղաքը։
Այստեղ ամեն տարի հուլիս ամսին տեղի է ունենում մունիցիպալիտետի գլխավոր փառատոնը։ Իսկ սեպտեմբերին տոնում է գինու փառատոնը։


== Ծանոթագրություններ ==


== Արտաքին հղումներ ==
Պաշտոնական կայք (կատ.)
Datos estadísticos (կատ.)
Información general Archived 2008-05-13 at the Wayback Machine. (անգլ.)
Վարակսինո (գյուղ, Ելնինսկի շրջան)

Անվան այլ կիրառումների համար տե՛ս՝ ՎարակսինոՎարակսինո (ռուս.՝ Вараксино), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յուտո Նագատոմո

Յուտո Նագատոմո (ճապ.`長友 佑都, սեպտեմբերի 12, 1986(1986-09-12), Saijō, Էհիմե (պրեֆեկտուրա), Ճապոնիա), ճապոնացի պաշտպան, որը հանդես է գալիս Միլանի Ինտերում և Ճապոնիայի ազգային հավաքականում։ Հաղթել է Ասիայի գավաթը 2011 թվականին։


== Կարիերա ==
Տոկիո
Նագատոմոն իր կարիերան սկսել է Տոկիո ֆուտբոլային ակումբում, որի կազմում անցկացրել է 3.5 մրցաշրջան։ Նագատոմոն Տոկիոյի կազմում խաղացել է մինչև 2010 թվականը, և անցկացրել է 72 հանդիպում Ճապոնիայի առաջնության շրջանակներում։
Չեզենա
2010 թվականի հուլիսին Նագատոմոն վարձավճարով տեղափոխվել է իտալական Չեզենա։ Իսկ 2011 թվականի հունվարի 28-ին Չեզենան ամբողջովին գնել է ֆուտբոլիստի տրանսֆերը` 1.7 միլիոն եվրոյով։ Թիմի կազմում ֆուտբոլիստը անցկացրել է 16 հանդիպում։
Ինտեր
2011 թվականի հունվարի 31-ին նա տեղափոխվել է միլանյան Ինտեր և ստացել է 55 համարը։ Փետրվարի 6-ին նա իր դեբյուտն է նշել մրցելով Ռոմայի դեմ և փոխարինման է դուրս եկել 75-րդ րոպեին՝ Վեսլի Սնեյդերի փոխարեն։ Մարտի 6-ին նա իր առաջին գոլն է խփել միլանայան ակումբի կազմում՝ Ջենովայի դեմ խաղում։


== Ազգային հավաքական ==
Նագատոմոն իր դեբյուտն ազգային հավաքականի կազմում նշել է 2008 թվականի մայիսի 24-ին մրցելով Կոտ դ'Իվուարի ազգային հավաքականի դեմ։ Նագատոմոն մասնակացել է 2010 թվականի աշխարհի առաջնությանը։


== Գոլերը ազգային հավաքականի կազմում ==


== Ձեռքբերումներ ==
Իտալիայի գավաթակիր 2011
Ասիայի գավաթի գավաթակիր 2011


== Ծանոթագրություններ ==


== Արտաքին հղումներ ==
Պրոֆիլը fifa.com կայքում Archived 2013-11-20 at the Wayback Machine.
Պրոֆիլը transfermarkt.com կայքում
Պրոֆիլը espn.com կայքում
Վիճակագրությունը guardian.com կայքում Archived 2014-12-18 at the Wayback Machine.
Վիճակագրությունը national-football-teams.com կայքում
Կատալպա ձվաձև

Կատալպա ձվաձև (լատ.՝ Catalpa ovata), փողածաղկազգիների ընտանիքի, կատալպա ցեղի բույս։


== Նկարագրություն ==
Տերևաթափ ծառ է` 8-10 (երբեմն` 15) մետր բարձրությամբ և վրանաձև սաղարթով։ Ընձյուղները մերկ են, հազվադեպ՝ ծածկված ցրված մազմզուկներով։ Տերևները լայն ձվաձև են, 10-25 սմ երկարությամբ, հաճախ սրտանման հիմքով, գագաթում միանգամից սրացող, երբեմն 3-5 լայն, սրածայր բլթակներով, վերևի կողմից՝ անփայլ կանաչ, ներքևի կողմից՝ բաց կանաչավուն, մերկ կամ մազմզուկապատ միայն ջղերի ուղղությամբ, 6-15 սմ երկարությամբ տերևակոթուններով։ Հուրանները բրգաձև են, 10-25 սմ երկարությամբ։ Ծաղիկները դեղնավուն են, ներսում նարնջագույն շերտերով և մուգ մանուշակագույն բծերով։ Պսակն ունի 2 սմ տրամագիծ։ Տուփիկի երկարությունը հասնում է 20-30 սմ-ի և մոտ 0.8 սմ լայնության։ Ծաղկում է հուլիս-օգոստոս ամիսներին, պտղաբերում է հոկտեմբեր-դեկտեմբերին։
Էկոլոգիական խումբը՝ VI: Մշակության հավանական շրջանները՝ 7, 9-10, 18-20, 23-28, 31-32:


== Տարածվածություն ==
Տարածված է Կենտրոնական Չինաստանում՝ Հուբեյ (600-ից մինչև 1000 մետր բացարձակ բարձրության վրա) և Շանդուն գավառներում։ Աճում է անտառաեզրերին և բաց վայրերում։ Լուսասեր է, ստվերի տակ ոչնչանում է։ Բավականին ջերմասեր է, սակայն դիմանում է մինչև -30-32 °C-ի սառնամանիքներին։ Մեր հանրապետությունում լավ է աճում ծովի մակերևույթից մինչև 1500 մետր բարձրությունների վրա, որից ավելի բարձր նիշերում լուրջ ցրտահարվում է։


== Կիրառություն ==
Որպես դեկորատիվ բույս, որը աչքի է ընկնում գեղեցիկ, էկզոտիկ տերևներով ու պտուղներով և առատ ծաղկմամբ, մեծ ուշադրության է արժանի։


== Ծանոթագրություններ ==
Օրէնսգիրք (2635)

Օրենսգիրք (2635), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2635 թվի տակ։ Ձեռագիրը գրվել է 1635 թվականին Սարգիս գրիչի կողմից Խոտանան գյուղում (Տաթև)։ Ստացողը եղել է Հովհաննես արքեպիսկոպոսը։ Գրված է թղթի վրա, որը ունի 25.2×19.5 չափս։ Ձեռագիրը կազմված է 261 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ։ Հիշատակարաններ գրչի՝ 14ա, 261ա և այլուր, հետագայի՝ 260բ (1834 թ.):


== Բովանդակություն ==
Կանոնագիրք Հայոց։
Մխ. Գոշի դատաստանագիրք։
Գլուխք ի Մովսիսական օրինաց։
Օրէնք յաղթող թագաւորաց։
Համառոտ ժողովումն Օրինաց։
Ընտրութիւն յօրինացն քաղաքականաց։
Օրէնք զինուորութեան։


== Ծանոթագրություններ ==
Միրժիևկա

Միրժիևկա (ուկրաիներեն՝ Миржіївка), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Միրժիևկա գյուղում բնակվում էր 76 մարդ։ Բնակավայրը զբաղեցնում է 0,719 կմ² տարածք։ Բնակչության խտությունը կազմում էր 105,7 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գինո բլուր

Գինո բլուր, բլուր կամ լեռ Մեծ Հայքի Այրարատյան աշխարհի Մասյացոտն գավառում, Մեծ Մասիսից հյուսիս-արևմուտք, Արաքսի աջ ափին, Դվին քաղաքի դիմաց։ Թ.Արածանին հիշատակում է բլուր ձևով։ Այս բլրի մոտ Գագիկ թագավորը օգնության է հասել Սմբատի որդի Աբասին և սրի քաշել թշնամուն։ Ոմանք սրան են նույնացնում Որկովա լեռը, ուրիշնորը սխալմամբ Գինո բլուրը նույնացնում են Թաքալթու լեռնագագաթին, ուրիշները՝ Նոր Բայաղետից մոտ 18կիլոմետր հյուսիս-արևելք բարձրացող Լրմզիթափա կոչվող բլրին։


== Ծանոթագրություններ ==
Արքիմեդի պտուտակ

Արքիմեդի պտուտակ, սարք է, որը հնագույն ժամանակներից օգտագործվել է ջուրը ցածրադիր տեղանքից բարձրացնելու և ոռոգման ջրանցքների մեջ լցնելու համար։ Պարուրաձև պոմպն ընդունված է վերագրել Արքիմեդեսին կապված Եգիպտոս նրա այցելության հետ։ Դա բացատրվում է նրանով, որ սարքը Հելլենիստական ժամանակներից առաջ հայտնի չի եղել և գործածության մեջ է մտել նրա ապրած ժամանակաշրջանում, անհայտ հույն ճարտարագետի կողմից։


== Արտաքին հղումներ ==
 Manual for Archimedean Screw Pumps , publisher , P.J. Kantert
 Praxishandbuch Schneckenpumpe , publisher , P.J. Kantert
«Archimedean Screw» by Sándor Kabai, The Wolfram Demonstrations Project, 2007.
«Архимедов винт»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Technology and Culture Volume 44, Number 1, January 2003 (PDF) Dalley, Stephanie. Oleson, John Peter. «Sennacherib, Archimedes, and the Water Screw: The Context of Invention in the Ancient World»
The Turn of the Screw: Optimal Design of an Archimedes Screw, by Chris Rorres, PhD. Archived 2007-09-27 at the Wayback Machine.
 Plywood archimedean screw water pump , how to build a functioning Archimedes' screw pump[1]


== Ծանոթագրություններ ==
Անվար Հադիդ

Անվար Մոհամեդ Ջերարդ Հադիդ (անգլ.՝ Anwar Mohamed Gerard Hadid, հունիսի 22, 1999(1999-06-22), Լոս Անջելես, ԱՄՆ), ամերիկացի նորաձևության մոդել և հեռուստատեսային գործիչ։ 2016 թվականին նա պայմանագիր է կնքել IMG Models մոդելային գործակալության հետ։


== Վաղ կյանք և կարիերա ==
Անվար Հադիդը անշարժ գույքով զբաղվող Մոհամեդ Հադիդի ու հոլանդացի հեռուստահաղորդավարուհի և մոդել Յոլանդա Հադիդի որդին է։ Նա երկու քույր ունի՝ մոդելներ Ջիջի Հադիդը և Բելլա Հադիդը։ Անվարը ծնվել է 1999 թվականի հունիսի 22-ին։ Նա նաև երկու քույր ունի իր հոր նախկին ամուսնությունից՝ Մարիել և Ալանա։ Հադիդը ի սկզբնապե մեծացել է Սանտա Բարբարայի ագարակում, այնուհետև տեղափոխվել է Մալիբու, երբ նա դեռ տարրական դպրոցում էր սովորում։ Հադիդը հաճախել է Մալիբուի ավագ դպրոցը և Վեսթմարկի դպրոցը, հանդես գալով դրանց ֆուտբոլային թիմերում։
Հադիդը կատարել է իր մոդելային դեբյուտը 2015 թվականի հոկտեմբերին Nylon ամսագրում։ Նա եղել է նաև Teen Vogue-ի 2016 թվականի հունիսի/հուլիսի շապիկի վրա։ 2017 թվականին նա անվանվել է Hugo Boss-ի՝ HUGO տղամարդկային հագուստի պաշտոնական դեմքը։ 2017 թվականին Հադիդը հանդես է եկել Նյու Յորքի նորաձևության շաբաթվա ընթացքում։ Նա պայմանագիր է կնքել IMG Models մոդելային գործակալության հետ։ Քեմերոն Դալասի հետ միասին Հադիդը նկարահանվել է Teen Vogue-ի 2016 թվականի հունիս/հուլիս շապիկի համար։
Անվար Հադիդը նաև հայտնվել է «Բևեռլի Հիլզի իրական տնային տնտեսուհիները» (անգլ.՝ The Real Housewives of Beverly Hills) ռեալիթի հեռուստաշոուում։


== Անձնական կյանք ==
Հադիդը, նրա քույրը՝ Բելլան և մայրը՝ Յոլանդան, տառապում են լայմի հիվանդությամբ։ Նրա մոտ այն ախտորոշել է 2013 թվականին։
2017 թվականին նա հանդիպել է դերասանուհի Նիկոլա Պելտցի հետ, որը չորս տարով մեծ է նրանից։ Մեկ ու կես տարի անց զույգը բաժանվել է։
2019 թվականի հուլիսին հայտնի է դարձել, որ Անվարը հարաբերությունների մեջ է գտնվում բրիտանացի երգչուհի Դուա Լիպայի հետ։


== Ծանոթագրություններ ==


== Արտաքին հղումներ ==
IMG Models պորտֆոլիո Archived 2018-06-12 at the Wayback Machine.
Անվար Հադիդ Ինստագրամում
Մատաղիսար

Մատաղիսար, լեռ Հայաստանի Սյունիքի մարզում, Սյունիքի բարձրավանդակում, Որոտան գետի ձախափնյակում, Որոտնավան գյուղից 1 կմ հարավ։ Բարձրությունը՝ 1534 մետր։


== Ծանոթագրություններ ==
Միխայիլ Լոմոնոսովի հուշարձան (Մոսկվա, Մոխովայա փողոց)

Անվան այլ կիրառումների համար տե՛ս՝ Միխայիլ Լոմոնոսովի հուշարձան (այլ կիրառումներ)Միխայիլ Լոմոնոսովի հուշարձան (ռուս.՝ Памятник Михаилу Ломоносову), հուշարձան Ռուսաստանի Դաշնության մայրաքաղաք Մոսկվայում, որը նվիրված է ռուս գիտնական, բնախույզ, Մոսկվայի պետական համալսարանի հիմնադիր Միխայիլ Վասիլևիչ Լոմոնոսովին։ Տեղադրվել է Մոխովայա փողոցում (Արբատ շրջան)՝ Մոսկվայի համալսարանի ժուռնալիստիկայի ֆակուլտետի շենքի հարևանությամբ։ Միխայիլ Լոմոնոսովի ներկայիս հուշարձանը այս տեղում երբևէ կանգնածներից երրորդն է։


== Պատմություն ==


=== Առաջին հուշարձան ===
Միխայիլ Լոմոնոսովի հուշարձանը տեղադրելու մասին որոշումն ընդունել է Մոսկվայի համալսարանը՝ գիտնականի 120-ամյա հոբելյանի առթիվ կայանալիք տոնակատարությունների պատվին։ Արձանը ստեղծելու համար կազմակերպվել է դրամահավաք, բայց գումարը բավականացրել է միայն բրոնզե կիսանդրի տեղադրելու համար։ Այդ կիսանդրին, որի հեղինակը Ս. Ի. Իվանովն էր, քանդակվել է ըստ Ֆեդոտ Շուբինի ստեղծած մարմարե կիսանդրու նմուշի, որը գիտնականի առավել հավաստի պատկերն է։
Լոմոնոսովի բրոնզե կիսանդրին տեղադրվել էր գրանիտե բարձր պատվանդանին՝ Մոսկվայի համալսարանի Աուդիտորական մասնաշենքի առջև և հանդիսավորությամբ բացվել է Տատյանայի օրը՝ 1877 թվականի հունվարի 24-ին (հին տոմարով՝ հունվարի 12-ին)։ Բացման արարողությանը ելույթով հանդես է եկել համալսարանի ռեկտոր, պատմաբան Սերգեյ Միխայլովիչ Սոլովյովը։
Այդ տեսքով հուշարձանը կանգնած է եղել մինչև Հայրենական մեծ պատերազմը։ Պատերազմի սկզբում Մոսկվայի հերթական ռմբակոծության ժամանակ հուշարձանի մոտ ավիառումբ է ընկել։ Հուշարձանը զգալիորեն տուժել է ռումբի բեկորներից։ 1944 թվականին կիսանդրու պատվանդանը քանդվեց, իսկ կիսանդրին տեղափոխվեց Մոսկվայի համալսարանի ակումբի շքասանդուղք։


=== Երկրորդ հուշարձան ===
Դրանով այս հուշարձանի պատմությունը չի ավարտվել։ Որոշվել է համեստ կիսանդրին չվերականգնել, այլ նրա փոխարեն տեղադրել ավելի կոթողային քանդակ։ Ուստի 1945 թվականին տեղադրվեց նոր հուշարձան, որի հեղինակը հայտնի քանդակագործ Սերգեյ Մերկուրովն էր։ Հուշարձանը պատկերում էր երիտասարդ Լոմոնոսովին և քանդակված էր անհարատև գիպսից, որը երանգավորված էր բրոնզագույն։ Այդ պատճառով այն շուտով դարձավ ոչ պիտանի։


=== Երրորդ հուշարձան ===
1957 թվականին գիպսե հուշարձանը հանվեց և փոխարինվեց ժամանակակից, բրոնզե հուշարձանով, որի հեղինակն է քանդակագործ Իոսիֆ Կոզլովսկին։ Սա Լոմոնոսովի արդեն երրորդ հուշարձանն է այս վայրում։
Հուշարձանը պատկերում նստած և աջ ձեռքը նստարանին հենած Լոմոնոսովին, իսկ նրա ձախ ձեռքում ձեռագիր է։ Բարձր պատվանդանին արված է պարզ մակագրություն.


== Պատկերասրահ ==

		
		


== Ծանոթագրություններ ==


== Հղումներ ==
Иван Крылов (2011-10-19)։ «ПАМЯТНИК «ПЕРВОМУ РУССКОМУ УНИВЕРСИТЕТУ» НА МОХОВОЙ»։ Фонд Русский мир։ Արխիվացված է օրիգինալից 2014-04-27-ին։ Վերցված է 2014-04-27 
«Забытый исторический памятник М. В. Ломоносову»։ Узнай Москву։ Արխիվացված է օրիգինալից 2014-04-27-ին։ Վերցված է 2014-04-27 
«Памятник М. В. Ломоносову»։ Москва-Гид։ 2010-10-21։ Վերցված է 2014-04-27
Ալ-Յաբրուդի գավառ

Ալ-Յաբրուդի գավառ, (արաբ․՝ منطقة يبرود‎‎)՝ Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Ռիֆ Դիմաշկի մարզի 10 գավառներից մեկը։
Վարչական կենտրոնն է Ալ-Յաբրուդ քաղաքը։ 2004 թվականի մարդահամարի տվյալներով գավառը ունի 48,370 բնակչություն։ Տարածք կազմում է 580.34 քառ. կմ։
Ալ-Յաբրուդի գավառը բաղկացած է 2 շրջաններից՝

Ալ-Յաբրուդի շրջան (արաբ․՝ ناحية يبرود‎‎), կենտրոն՝ Ալ-Կուտեյֆա, բնակչություն 39,604
Ասալ ալ-Վարդի շրջան (արաբ․՝ ناحية عسال الورد‎‎), կենտրոն՝ Ասալ ալ-Վարդ, բնակչություն 8,766


== Ծանոթագրություններ ==
Ռասուլլու (այլ կիրառումներ)

Ռասուլլու կարող է վերաբերել՝

Ռասուլլու, գյուղ ներկայիս Ադրբեջանական Հանրապետության Դաշկեսանի շրջանում։
Ռասուլլու, գյուղ ներկայիս Ադրբեջանական Հանրապետության Իմիշլիի շրջանում։